3-за чаго загарэўся сыр-бор? За якія грахі мяне абвінавачвалі? Дзесьці ў сярэдзіне ліпеня 1952 года я, як упаўнаважаны райкома партыі, паехаў у "свой" калгас, каб праверыць гатоўнасць да жніва. Затрымаўся там да самага вечара. Газету вычытаў і падпісаў да друку адказны сакратар і не заўважыў, што ў радку "ансамбль выканаў кантату пра Сталіна" адна літара не тая. Дарэчы, і цэнзар не знайшоў друкарскага ляпсусу. Я не баяўся ніякага пакарання. Баяўся толькі аднаго: не прагналі б з рэдакцыі, інакш знікнуць усе мае планы і мары.